**EMLÉKEZTETŐ**

**Készült:** Budapesti Műszaki és Gazdaságtudományi Egyetem, Műszaki Pedagógiai Tanszék,

Budapest, Magyar tudósok körútja 2, Q épület, A 130. szoba

Időpont: 15.00 – 16.00.

**Jelen voltak:**

* Dr. Benedek András - egyetemi tanár, a kutatócsoport vezetője,
* Dr. Molnár György - tanszékvezető, egyetemi docens, főigazgató,
* Nagy Endre László - középiskolai tanár,
* Horváth Cz. János - egyetemi tanársegéd,
* Sik Dávid - tanszéki demonstrátor,
* Horváth József - középiskolai tanár,
* Pap Dalma - középiskolai tanár, a kutatócsoport tikára.

**Kimentette magát:**

* Biró Kinga - középiskolai tanár.

**Tárgy:** Munkacsoport értekezlet (Microcontent encoding)

**A megbeszélés napirendi pontjai:**

1. Téma felvázolása
2. Horváth Cz. János előadása
3. Feladatok, egyebek

1. Dr. Benedek András professzor, a kutatócsoport vezetője köszöntötte a jelenlevőket az MTA-BME Nyitott Tananyagfejlesztés Kutatócsoport első munkacsoport értekezletén, majd tájékoztatta őket az elképzelésekről:

* A mikrotartalom egy igényből indul ki. Az alapja a learning outcome, azaz a tantervi követelmény. Utána történik meg a kategorizálás, a paraméterek megadása, majd mindezek után a publikálás.
* Az elképzelés az, hogy próbáljunk meg a tananyagra jobban koncentrálni. Tegyük fel a kérdést: mi kell a mikrotartalom azonosítójába? Ezt kell közösen kitalálnunk.
* Figyelmeztetett viszont arra, hogy eddig a kész munkák a képiséget helyezték előtérbe, amely egy elavult technológia lehet a videókkal szemben. Így azt kell kigondolni, hogy videók hogyan integrálhatók.

2. Horváth Cz. János prezentációt tartott a mikrotartalmakról (*μC*):

* A μC tömör, lényegre törő, nem szószaporító.
* Sokszor előfordul az, hogy az eszköz korlátozza a méretet. Erre is érdemes gondolni.
* Már korábban is voltak példák mikrotartalmakat kezelő weblapokra. A kihívást mindig az összehangolás okozta, pl. a MEdit rendszert a Moodle rendszerrel.
* μC-ra példák lehetnek:
  + cikk: kép és szöveg egymást magyarázza,
  + könyvészet: űrlapforma, ahová bibliográfiát kell feltölteni,
  + kép-alapú,
  + szöveg-alapú,
  + állomány-alapú.
* A Hungle rendszer színjelölést használ: a technikának köszönhetően láthatók a kategóriák.
* Létezik tanári és tanulói felület: a tanár értékelni tudja a munkát, a tanuló létrehozhatja a saját kedvencek felületét.
* A mátrix-elrendezés lehetővé teszi az irányított és a véletlenszerű bejárási utat is. Mindkettőnek megvan a maga előnye és hátránya.
* Felvázolhatók használati esetek is:
  + önálló gyűjtögetés: pl. a nap végére létrehozható egy privát portfolió,
  + hallgatói/tanulói tartalomfejlesztés,
  + tantárgyon belüli tudáshálózat: tanárok irányítanak.
* Lehet ez egy moderált közösségi felület is, ekkor a cél a kommunikáció megszervezése (pl. nagyfokú a kíváncsiság).
* Elengedhetetlen a szerzői jogok megtartása, hiszen önálló szellemi termékről van szó, amelyet nyilvános platformon teszünk közzé. Manapság megkerülhetetlen az eredeti szerzői adatok feltüntetése.
* A cél azonban egy olyan rendszer kialakítása, amelynek segítségével a hálózatról leválasztva is használhatók a tartalmak.
* A tartalomtár címkézési rendszere a Hungle esetében: egyedi azonosító (pl. színkód) és peer-to-peer megosztási lehetőség.
* Elképzelhető egy mobilalkalmazás létrehozása, de ahhoz a munkát most kell előkészíteni.
* Az is megemlítendő, hogy szükséges lehet egy köztes adatbázis létrehozása.

3. Benedek András ismertette a feladatokat:

* Benedek András szerint nem kell a teljes adatbázist most definiálnunk. Mindenesetre a kereséshez kód kell, különben nem tudunk kategorizálni.
* A következő tényezők mentén lehetne definiálni a tartalmat:
  + név és az intézmény neve,
  + dátum (ez formalizálható),
  + téma:
    - OKJ-kód,
    - tematika,
    - esetleg módszertan.
* Fontos szem előtt tartani, hogy felhőbe akarjuk feltölteni az adatokat és hogy véges számú karakterből kell állnia a rekordnak. A kód lehet a minőségbiztosítás záloga, a szűrő.
* Célszerű lenne a bejárási utat feltüntetni. A rendszer azonban nem merev, utólag is módosítható.
* A Sysbook egy képernyőre adja meg az adatot, a mikrotartalom is elfér ott, de azon túl is lép.
* Kérünk mindenkitől ötleteket a kódra, mintegy visszacsatolásként: milyen adatok jelenjenek meg az állomány esetében? Az ötleteket küldjék meg Pap Dalmának, a javaslatokat Sik Dáviddal fogjuk összegezni.

**Hozzászólások:**

* Egyéb hozzászólás nem volt.

Budapest, 2017. február 06.

Az emlékeztetőt készítette: Pap Dalma

Jóváhagyta: Dr. Benedek András